b"\n_START_ARTICLE_\nMarco Amelia\n_START_SECTION_\nInicis\n_START_PARAGRAPH_\nAmelia es va formar en les categories inferiors de l'AS Roma. El 2001 va ser cedit al Livorno FC equip en el qual nom\xc3\xa9s hi jug\xc3\xa0 un partit en la seva primera temporada, tot i aix\xc3\xb2, va ser traspassat definitivament a l'equip Tosc\xc3\xa0 durant la seg\xc3\xbcent campanya per una xifra pr\xc3\xb2xima als 2.8M\xe2\x82\xac._NEWLINE_Despr\xc3\xa9s de dos cessions for\xc3\xa7a infructuoses a equips de la Serie A va tornar al Livorno, on es va consagrar com a pilar fonamental de l'equip. Va arribar a debutar a nivell europeu a la Copa de la UEFA i fins i tot va marcar un gol de cap en el temps afegit contra el Partizan de Belgrad.\n_START_SECTION_\nPalermo\n_START_PARAGRAPH_\nEl juliol del 2008, despr\xc3\xa9s del descens del Livorno a la Serie B, va firmar pel Palermo. El trasp\xc3\xa0s que es va tancar amb un acord de 6M\xe2\x82\xac.\n_START_SECTION_\nG\xc3\xa8nova\n_START_PARAGRAPH_\nL'agost del 2009 va ser traspassat al Genoa equip on hi va jugar durant dues temporades alternant-se la titularitat amb Alessio Scarpi.\n_START_SECTION_\nMilan AC\n_START_PARAGRAPH_\nEl 23 de juny del 2010 Amelia va signar un contracte de cessi\xc3\xb3 pel Milan AC. Despr\xc3\xa9s d'una primera temporada com a cedit i on no va jugar massa partits, el Milan va exercir l'opci\xc3\xb3 de compra."